《与同年陈公过山亭》
宋代·赵汝暖

青苔满地护阶阴，尘俗曾无半点侵。
林鸟避人穿谷去，野猿寻果出云深。
千竿翠竹依帘立，一对黄鹂入树吟。
昼静风清诗思罢，凭阑倾耳听松琴。

作者简介：赵汝暖，原名汝暌，号文林，上虞（今浙江上虞东南）人。太宗八世孙（《宋史·宗室世系表》一三）。宁宗庆元元年（一一九五）进士。官至谏议大夫。事见《历朝上虞诗集》卷三。